b"\n_START_ARTICLE_\nPresa de Ch\xc3\xa2telot\n_START_SECTION_\nLa presa\n_START_PARAGRAPH_\n\xc3\x89s producte de la construcci\xc3\xb3 d'una presa, l'any 1953, per part de les companyies el\xc3\xa8ctriques francesa (\xc3\x89lectricit\xc3\xa9 de France) i su\xc3\xafssa (Electricit\xc3\xa9 Neuch\xc3\xa2teloise S.A.)._NEWLINE__NEWLINE_La presa es troba en un pas estret i profund del riu \xc3\xbanicament accessible a peu i per un funicular constru\xc3\xaft l'any 1951 pel transport del material necessari per a la construcci\xc3\xb3 d'aquesta infraestructura. Aquest funicular permet superar un desnivell de 373 metres en un recorregut d'1 quil\xc3\xb2metre._NEWLINE__NEWLINE_L'al\xc3\xa7ada de l'estructura en forma d'arc \xc3\xa9s de 74 metres, per una llargada de la cresta de 150 metres i un volum de 48.000 m3.\n_START_SECTION_\nLa central hidroel\xc3\xa8ctrica\n_START_PARAGRAPH_\nLa central hidroel\xc3\xa8ctrica se situa uns quil\xc3\xb2metres aig\xc3\xbces avall, sobre la ribera dreta del riu, a la vora del poble de Les Planchettes pertanyent al municipi de La Chaux-de-Fonds"